**ยูทูบ พรีเมียม** (อังกฤษ: YouTube Premium) คือ บริการที่เก็บค่าธรรมเนียมจากสมาชิกที่ยูทูบได้มอบให้กับผู้ใช้อินเทอร์เน็ต โดยให้การดูวิดีโอในยูทูบได้โดยปราศจากโฆษณา ดาวน์โหลดวิดีโอมาเก็บไว้เพื่อดูออฟไลน์เวลาไม่มีอินเทอร์เน็ต รวมไปถึงการเล่นวิดีโอเบื้องหลังในโทรศัพท์ การเข้าถึงเนื้อหาใหม่ ๆ ที่ไม่เคยมีทีอื่น และการเข้าถึงเพลงโดยไม่มีโฆษณาในเดือนพฤศจิกายน พ.ศ. 2557 ยูทูบ เรด ให้การฟังเพลงออนไลน์โดยไม่มีโฆษณาจากค่ายเพลงบนยูทูบและกูเกิล เพล มิวสิก การบริการนั้นถูกเปิดตัวอีกรอบด้วยชื่อ ยูทูบ เรด เมื่อวันที่ 28 ตุลาคม 2558 โดยเพิ่มขอบเขตเพื่อให้การเข้าถึงโดยปราศจากโฆษณาแก่วิดีโอทั้งหมดในยูทูบ ไม่ใช่เพียงแค่ดนตรีเท่านั้น นอกจากนี้ยังมีเนื้อหาพรีเมี่ยมซึ่งถูกจัดทำขึ้นในความร่วมมือกับผู้ทำและคนดังในยูทูบ

ประวัติ
-------

การบริการถูกเปิดตัวในเดือนพฤศจิกายน พ.ศ. 2557 เป็น มิวสิก คีย์ ซึ่งเป็นความร่วมมือระหว่างยูทูบและกูเกิล เพล มิวสิก มิวสิก คีย์ให้ความสามารถในการเล่นเพลงจากค่ายเพลงที่เกี่ยวข้องอยู่บนยูทูบแบบเบื้องหลังโดยปราศจากโฆษณา รวมไปถึงการเล่นวิดีโอเพลงแบบออฟไลน์ในมือถือผ่านแอปพลิเคชันยูทูบ การบริการยังรวมไปถึงการเข้าถึงกูเกิล เพล มิวสิก ออล แอคเซส ซึ่งให้การเข้าถึงเพลงออนไลน์โดยไม่มีโฆษณา มิวสิก คีย์ ไม่ใช่ความพยายามครั้งแรกที่ยูทูบพยายามที่จะทำเนื้อหาพรีเมี่ยม ด้วยความที่เคยเปิดตัวการเช่าหนังในปีพ.ศ. 2553 และรวมไปถึงช่องพรีเมียมบนฐานของการเป็นสมาชิกในปี พ.ศ. 2556

ลักษณะ
------

การเป็นสมาชิกยูทูบ เรดทำให้ผู้ใช้สามารถดูวิดีโอในยูทูบได้โดยไม่มีโฆษณาผ่านทางเว็[ไซต์และแอปพลิเคชันมือถือ รวมไปถึงแอปพลิเคชัน ยูทูบมิวสิก และยูทูบเกมมิ่ง ผ่านแอปพลิเคชัน ผู้ใช้ยังสามารถบันทึกวิดีโอลงบนอุปกรณ์เพื่อดูออฟไลน์และเล่นเป็นเบื้องหลังอีกด้วย ยูทูบ เรดยังให้การเข้าถึงเนื้อหาพรีเมียมซึ่งเป็นต้นฉบับที่ไม่เคยมีที่ไหนมาก่อนต่อสมาชิก เนื้อหาจะถูกสร้างและเผยแพร่โดยผู้สร้างและช่องที่ใหญ่ที่สุดของยูทูบ นอกจากนี้ยังให้การบริการฟังเพลงผ่านทาง กูเกิล เพล มิวสิก อีกด้วย

การยอมรับ
---------

### เงื่อนไขการอนุญาตให้ใช้สิทธิ

ในเดือนพฤษภาคม พ.ศ. 2557 ก่อนการเปิดตัวอย่างเป็นทางการของการให้บริการมิวสิก คีย์ องค์กรการค้าเพลงใต้ดิน อย่าง เวิร์ลไวด์ อินดีเพนเดนท์ เน็ตเวิร์ค กล่าวหาว่ายูทูบได้ใช้สัญญาที่ไม่สามารถต่อรองได้กับค่ายเพลงใต้ดินซึ่ง "มองว่าไม่มีค่า" เมื่อเทียบกับการบริการที่อื่น และยังบอกอีกว่ายูทูบขู่ว่าจะบล็อกวิดีโอของค่ายเพลงจากสาธารณะหากพวกเขาไม่เห็นด้วยกับเงื่อนไขใหม่ ในบทความที่ส่งให้ *ไฟแนนเชี่ยล ไทม์*ในเดือนมิถุนายน พ.ศ. 2557 โรเบิร์ท ไคนซล์ ยืนยันว่าการกระทำนี้เพื่อ "ทำให้มั่นใจว่าเนื้อหาทุกอย่างในแพลตฟอร์มอยู่ภายใต้เงื่อนไขใหม่" ทั้งยังกล่าวอีกว่า 90% ของค่ายเพลงได้ยอมรับเงื่อนไขใหม่นี้ และ "ถึงแม้เราอยากจะให้อัตราความสำเร็จเป็น 100% แต่เราเข้าใจว่านั่นไม่ใช่เป้าหมายที่เป็นไปได้ ดังนั้นจึงเป็นหน้าที่ของพวกเราต่อผู้ใช้และอุตสาหกรรมที่จะเปิดตัวการปรับปรุงประสบการณ์ในการฟังเพลง"  

ต่อจากการเปิดตัวของยูทูบ เรด ได้มีการกล่าวว่าข้อตงลงเหล่านี้ได้ขยายไปสู่สมาชิกของโปรแกรมหุ้นส่วนยูทูบ หุ้นส่วนที่ไม่ยอมรับเงื่อนไขและข้อตกลงการแบ่งรายได้แบบใหม่จะถูกบล็อกวิดีโอทั้งหมดในพื้นที่ที่ยูทูบ เรด ถูกใช้ ช่องยูทูบของอีเอสพีเอ็น เป็นหนึ่งในกลุ่มที่ได้รับผลกระทบจากการเปลี่ยนแปลงนี้ ตัวแทนบริษัทแม่ของอีเอสพีเอ็นอย่างบริษัทเดอะวอลต์ดิสนีย์ กล่าวว่าความขัดแย้งต่อการถือสิทธิของคนนอกเกี่ยวกับร่องรอยกีฬาซึ่งอยู่ในยูทูบวิดีโอของอีเอสพีเอ็นทำให้พวกเขาไม่สามารถถูกเสนอภายใต้ข้อตกลงใหม่ได้ วิดีโอที่เหลืออยู่ในช่องหลังของอีเอสพีเอ็นนั้นมีจำนวนไม่มาก

ในทำนองเดียวกัน เนื้อหาจำนวนมากภายใต้ลิขสิทธิ์ค่ายเพลงเกาหลีและญี่ปุ่นนั่นยังถูกบล็อกในสหรัฐอเมริกาหลังจากการเปิดตัวของบริการนี้ วงการเพลงญี่ปุ่นธรรมเนียมในการแสดงความเข้มงวดในลิขสิทธิ์และการต่อต้านการเผยแพร่เพลงแบบดิจิตัล เชื่อกันว่าการที่สามารถดาวน์โหลดวิดีโอเพื่อดูออฟไลน์ทำให้พวกเขาลังเลที่จะเข้ารวมโปรแกรมนี้

อ้างอิง
-------

1. ↑  "YouTube unveils Music Key subscription service, here's what you need to know". *Engadget*. AOL. สืบค้นเมื่อ 12 November 2014.
2. 1 2  "YouTube announces plans for a subscription music service". *The Verge*. สืบค้นเมื่อ 12 November 2014.
3. 1 2 3  "YouTube Launches 'Music Key' Subscription Service with More Than 30 Million Songs". *Variety*. สืบค้นเมื่อ 12 November 2014.
4. 1 2  "Red Dawn: An inside look at YouTube's new ad-free subscription service". *The Verge*. Vox Media. สืบค้นเมื่อ 21 October 2015.
5. ↑  "Google Play Music subscribers will get free access to YouTube Music Key". *PC World*. สืบค้นเมื่อ 16 November 2014.[*ลิงก์เสีย*]
6. ↑  Miguel Helft (January 20, 2010). "YouTube takes a small step into the film rental market". *The New York Times*. สืบค้นเมื่อ August 13, 2010.
7. ↑  "YouTube's 30 Pay-Channel Partners Run from Kid Fare to Cage Matches". *Variety*. สืบค้นเมื่อ 29 August 2015.
8. ↑  Shaul, Brandy (2015-11-02). "PewDiePie on YouTube Red: 'Adblock Has Actual Consequences'". *SocialTimes*. Mediabistro Holdings. สืบค้นเมื่อ 2015-12-01.
9. ↑  Josh Constine. "YouTube Red, A $9.99 Site-Wide Ad-Free Subscription With Play Music, Launches Oct 28". *TechCrunch*. AOL. สืบค้นเมื่อ 21 October 2015.
10. ↑  "YouTube will block videos from artists who don't sign up for its paid streaming service". *The Verge*. สืบค้นเมื่อ June 17, 2014.
11. ↑  "YouTube subscription music licensing strikes wrong notes with indie labels". *The Guardian*. สืบค้นเมื่อ June 17, 2014.
12. ↑  "Talks with indie labels stall over YouTube music subscription service". *The Guardian*. สืบค้นเมื่อ June 17, 2014.
13. ↑  "YouTube to block indie labels who don't sign up to new music service". *The Guardian*. สืบค้นเมื่อ June 17, 2014.
14. ↑  "YouTube Will Completely Remove Videos Of Creators Who Don't Sign Its Red Subscription Deal". *TechCrunch*. AOL.
15. ↑  "ESPN is shutting down its YouTube channels over paid subscriptions". *The Verge*. สืบค้นเมื่อ 23 October 2015.
16. ↑  "CD-Loving Japan Resists Move to Online Music". *The New York Times*. September 16, 2014. สืบค้นเมื่อ 25 January 2016.
17. ↑  "YouTube blocks Japanese contributors' content for refusing to use its paid version". *Networkworld*. IDG. สืบค้นเมื่อ 25 January 2016.
18. ↑  "Japanese music and vocaloid content disappears as YouTube rolls out new paid service". *RocketNews24*. สืบค้นเมื่อ 25 January 2016.